Hodogram aktivnosti REDOVITI KANDIDATI

Sažetak

A **Pripremne radnje**

**1**. PRIJAVA U SUSTAV I PREGLED OSOBNIH PODATAKA.

**2**. UNOS DOKUMENATA ZA DODATNE BODOVE I PRAVA PREDNOSTI.

B **Prijava obrazovnih programa**

**3**. PRIJAVA ŽELJENIH OBRAZOVNIH PROGRAMA.

**4**. IZLAZAK NA DODATNE PROVJERE.

**5**. UNOS PRIGOVORA.

*NAPOMENA:*

*ispravnost podataka potrebno je pratiti tijekom cijelog upisnog procesa.*

C **Kraj prijava obrazovnih programa**

**6**. NAKON OVOG DATUMA, KANDIDATI NEMAJU MOGUĆNOST PRIJAVE NOVIH OBRAZOVNIH PROGRAMA, NITI MOGU MIJENJATI REDOSLIJED VEĆ PRIJAVLJENIH PROGRAMA.

D **Objava konačnih ljestvica poretka**

1. PREUZIMANJE I PRIJENOS UPISNICA I DOKUMENATA POTREBNIH ZA UPIS U SUSTAV

Detaljan opis

Pripremne radnje

**1.** Kada započne postupak upisa, kandidati se prijavljuju u sustav upisa u srednje škole

putem poveznice https://sr﻿ednje.e-upisi.hr/ sa svojom korisničkom oznakom oblika

ime.prezime@skole.hr i pripadajućom lozinkom. Kandidati se prijavljuju odabirom Prijava --

> Prijava preko AAI.

Ako kandidati iz nekog razloga nemaju navedene podatke ili su izgubili/zaboravili lozinku,

trebaju se obratiti razredniku kako bi dobili nove podatke za prijavu. Nakon prijave u sustav,

potrebno je provjeriti ispravnost osobnih podataka i ocjena iz prethodnih razreda (svih osim

8.). Ako je bilo koji od podataka neispravan, potrebno je obratiti se razredniku.

**2.** Kandidati unutar propisanog roka unutar sustava u kartici Dodatni bodovi/prava

prednosti označavaju na koji način žele da se dokumentacija za ostvarivanje dodatnih

bodova ili prava prednosti učita u sustav (Stručno mišljenje HZZ-a za programe koji to

zahtijevaju). Kandidati dokumentaciju mogu dostaviti razredniku koji ju onda učitava u

sustav, mogu ju samostalno učitati ili mogu odabrati opciju da se podaci automatski

provjeravaju iz vanjskih sustava.

Svi kandidati koji to mogu, dužni su prenijeti navedenu dokumentaciju samostalno; opcija

da razrednik prenese dokumentaciju na sustav namijenjena je isključivo kandidatima koji

nemaju mogućnosti samostalno prenijeti dokumentaciju zbog pristupa internetu, računalu i

sl.

U slučaju da kandidat odabere da se podaci automatski provjeravaju iz vanjskih sustava,

potrebna je privola roditelja. Roditelji privolu daju prijavom u sustav upisa putem sustava e-

Građani koristeći jednu od ponuđenih vjerodajnica.

Prijava obrazovnih programa

**3.** U kartici Moj odabir kandidati prijavljuju željene obrazovne programe. Kandidati programe

mogu pretražiti prema zadanim kriterijima: prema županiji, nazivu škole, nazivu programa i

sl. U jednom upisnom roku, kandidat može prijaviti najviše šest obrazovnih programa.

Prilikom prijave potrebno je obratiti pažnju ima li škola bodovni prag te koje predmete

boduje za upis.

Listu prioriteta prijavljenih programa potrebno je pažljivo pripremiti tako da se na vrh liste

postavi program obrazovanja koji kandidat najviše želi upisati, a zatim i ostali, željenim

redoslijedom. Prema tome, kandidat bi se optimalno rasporedio na program obrazovanja

koji mu je najviši na listi prioriteta, a za koji se, prema ostvarenim bodovima, nalazi u okviru

upisne kvote. Učenici prilikom odabira programa odabiru i prvi i drugi strani jezik te izborne

predmete.

Kandidati do kraja prijave obrazovnih programa imaju mogućnost prijavljivati nove

programe, brisati programe i mijenjati im prioritet.

Učenici s odgovarajućim preduvjetima imaju i mogućnost prijave kombinacije

općeobrazovnih i umjetničkih programa. Odnosno, nakon što prijave općeobrazovni ili

umjetnički program, učenici mogu prijaviti i paralelni umjetnički program.

**4.** Neke škole kao uvjet imaju određene dodatne provjere, odnosno ispite znanja,

sposobnosti i darovitosti. Informacije o dodatnim provjerama te datume i mjesto održavanja

kandidati mogu pratiti na stranici https://srednje.e-upisi.hr pod Moj raspored i na mrežnim

stranicama srednjih škola.

Dodatne provjere mogu biti ispiti predznanja (prvog) stranog jezika, provjera znanja

kandidata za upis u međunarodne programe obrazovanja (osim za kandidate koji su se

školovali u istom međunarodnom programu najmanje tri prethodne godine), dodatne

provjere sklonosti i sposobnosti kandidata, provjera darovitosti kandidata za upis u

umjetničke škole i provjera posebnih znanja kandidata.

**5.** Ako kandidat uoči nepravilnosti vezane za ocjene ili osobne podatke, potrebno je

kontaktirati razrednika. U slučaju da uoči nepravilnosti u ocjenjivanju ispita sposobnosti i

darovitosti potrebno je žurno kontaktirati srednju školu koja je ispit provela. Ako navedene

nepravilnosti nisu pravovremeno riješene na ove načine, kandidat ima mogućnost

podnošenja prigovora putem obrasca za prigovor koji će biti dostupan na mrežnoj stranici

https://srednje.e-upisi.hr u za to propisanom roku.

Napominjemo kako se na ovaj način prigovor podnosi tek ako drukčije nije bilo moguće

razriješiti nepravilnost. Kandidat će u sustavu zaprimiti odgovor je li njegov prigovor uvažen

ili nije.

Kraj prijava obrazovnih programa

**6.** Prije zaključavanja ljestvica poretka, s pojedinih programa obrazovanja obrisat će se

kandidati koji do datuma "Brisanje kandidata koji nisu zadovoljili preduvjete s lista" nisu

zadovoljili potrebne preduvjete za upis.

Ako su vam na ovaj datum obrisani neki programi obrazovanja, i dalje imate mogućnost

dodati programe do zaključavanja lista. Nakon toga, lista odabranih programa obrazovanja

zaključava se svim kandidatima na datum koji je propisan za određeni upisni rok. Tada se

objavljuju okvirne ljestvice poretka.

**7.** Objavom konačnih ljestvica poretka kandidat ostvaruje pravo upisa u onaj program pored

kojeg mu u stupcu "Pravo upisa" stoji zelena kvačica. Konačne ljestvice poretka više se ne

mijenjaju.

Nakon objave konačnih ljestvica poretka kandidatima će se u kartici Moji rezultati omogućiti

preuzimanje upisnice. Upisnicu trebaju potpisati kandidat i roditelj/skrbnik te ju učitati u

sustav. Kandidat u kartici Moji rezultati može pratiti status učitane upisnice. Upisnicu je

također moguće i dostaviti školi u koju je kandidat ostvario pravo upisa (osobno ili

elektroničkom poštom) kako bi ju oni učitali u sustav. Ova opcija je namijenjena isključivo

kandidatima koji nemaju mogućnost sami prenijeti upisnicu na sustav zbog otežanog

pristupa računalu, internetu i sl.

Nakon što je srednja škola prihvatila upisnicu, kandidat je upisan u školu i nema mogućnost

izlaska na jesenski upisni rok. Kandidati koji srednjoj školi ne dostave upisnicu te, ako je to

potrebno, potvrdu liječnika školske medicine ili svjedodžbu medicine rada, odnosno potvrdu

obiteljskoga liječnika, gube pravo na upis i upućuju se na sljedeći upisni rok.

Objava konačnih ljestvica poretka

Važne informacije

**1.** Ljestvice poretka stvaraju se na sljedeći način. Svakog punog sata, za svakog kandidata

nalazi se program obrazovanja koji mu je trenutačno najviši na listi prioriteta, a na kojemu

se po bodovima nalazi u okviru upisne kvote. Ako se takav program obrazovanja pronađe,

kandidat se briše sa svih ostalih ljestvica poretka koje su mu niže na listi prioriteta, čime se

otvaraju slobodna mjesta za kandidate ispod „crte“. Ovaj postupak se ponavlja sve dok se

time događaju pomaci na bolje. Dakle, ako kandidat ne ostvaruje pravo upisa na svoj 1.

prioritet, a na ostale ostvaruje, nije potrebno brisati s liste željeni 1. prioritet jer se ljestvice

konstantno osvježavaju, odnosno pokušavaju naći najbolji odabir prema prioritetima

kandidata. Posljedicu promjene podataka ili redoslijeda na listi prioriteta moguće je vidjeti

svaki puni sat.

**2.** Ako ka﻿ndidat ne može pronaći željenu školu na popisu, to znači da škola još nije dovršila

administraciju u sustavu te zbog toga nije vidljiva. Ako ne nalazite neku školu u sustavu,

javite o kojoj se školi radi CARNET-ovom Helpdesku kako bismo je mogli kontaktirati.

**3.** Odabirom određenog stranog jezika mora biti zadovoljen preduvjet učenja istog. Ako

kandidat nema zadovoljen navedeni preduvjet, treba pristupiti dodatnoj provjeri znanja

stranog jezika koji organizira srednja škola. Ako kandidat ne zadovolji navedeni preduvjet,

bit će obrisan s liste prije kraja prijava obrazovnih programa.

**4.** Neke škole provode određene dodatne provjere. Takve škole imaju raniji rok prijave te ih

nije moguće prijaviti nakon što taj rok prođe.

**5.** Ako je kandidat u jednoj školi položio ispit predznanja stranog jezika, navedeni ispit vrijedi

mu i za druge škole. Popis škola koje će si međusobno priznavati rezultate ispita iz dodatnih

provjera znanja možete pronaći pod "Česta pitanja" na <https://srednje.e-upisi.hr>.

**6.** Prilikom zaključavanja mogućnosti odabira obrazovnih programa kandidati više ne mogu

dodavati, brisati i mijenjati svoje prioritete. Neovisno, ljestvice poretka još se uvijek mogu

mijenjati sve do događaja "Objava konačnih ljestvica poretka" uslijed ispravka netočno

unesenih ocjena u sustav, rješavanja prigovora ili unosa rezultata dodatnih provjera.

**7**. Ako škola ima propisan minimalni bodovni prag, kandidat mora zadovoljiti prag isključivo

temeljem ocjena iz osnovne škole. Drugim riječima, dodatni bodovi se ne uračunavaju

bodovima iz osnovne škole kod računanja bodova za zadovoljavanje minimalnog bodovnog

praga.

**8.** Ako roditelj/skrbnik upisnicu šalje elektorničkim putem srednjoj školi, potrebno je da u eporuci

navede i svoj osobni kontakt (broj telefona, broj mobitela) kako bi ga škola mogla

kontaktirati.

**9.** Kandidati koji su ostvarili pravo na upis u programe obrazovanja za koje je potrebna

potvrda liječnika školske medicine ili liječnička svjedodžba medicine rada, odnosno potvrda

obiteljskoga liječnika, dužni su srednjoj školi dostaviti ove dokumente osobno ili elektronički

(skenirane ili poslikane) učitati u sustav do roka objavljenoga u Kalendaru.

Pri upisu u jedan od programa obrazovanja/zanimanja za koje kandidat sa zdravstvenim

teškoćama posjeduje stručno mišljenje službe za profesionalno usmjeravanje Hrvatskoga

zavoda za zapošljavanje, koje je potrebno ishoditi u tekućoj kalendarskoj godini, a kojem je

prethodilo stručno mišljenje nadležnoga školskog liječnika, nije potrebno posjedovati

uvjerenje – potvrdu o ispunjavanju zdravstvenih zahtjeva nadležnoga školskog liječnika,

odnosno liječničku svjedodžbu medicine rada, a koje su predviđene za pojedini program

obrazovanja.

**10.** Kandidati koji upisuju programe obrazovanja koji zahtijevaju liječničku svjedodžbu

medicine rada dužni su, pri upisu ili najkasnije do 30. rujna tekuće školske godine dostaviti

školi liječničku svjedodžbu medicine rada.